Pabaži (Saulkrasti)
Šis raksts ir par Saulkrastu pilsētas daļu. Par citām jēdziena Pabaži nozīmēm skatīt nozīmju atdalīšanas lapu. Pabaži, agrāk Katrīnbāde (vācu: Badeort Catharinenbad), ir Saulkrastu pilsētas daļa tās dienvidos. Izvietojušies ziemeļos no Inčupes starp Rīgas līča krastu un Rīgas—Skultes dzelzceļu (stacija Pabaži) ap 2,5 km no pilsētas centra un 41 km no Rīgas. Pabažos atrodas vairākas viesnīcas, bērnu pansionāts, velosipēdu muzejs. Pie Inčupes ietekas atrodas aizsargājams dabas objekts Baltā kāpa.